**ΕΠΕΙΓΟΝ**

Πληροφορίες: Τάνια Κατσάνη

**Αθήνα: 06.02.2017**

**Αρ. Πρωτ.: 278**

**ΠΡΟΣ: Έλληνες Ευρωβουλευτές**

**ΘΕΜΑ: Ανοιχτή Επιστολή - Παρέμβαση EDF, AGE και ANEC για την Ευρωπαϊκή Πράξη Προσβασιμότητας**

***Αξιότιμα Μέλη του Ευρωκοινοβουλίου,***

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) *- που αποτελεί τον τριτοβάθμιο κοινωνικό και συνδικαλιστικό φορέα των ατόμων με αναπηρία και των οικογενειών τους στη χώρα, επίσημα αναγνωρισμένο δια του Ν.2430/96 (ΦΕΚ 156Α/10.7.96) Κοινωνικό Εταίρο της ελληνικής Πολιτείας σε ζητήματα αναπηρίας, ιδρυτικό μέλος του Ευρωπαϊκού Φόρουμ Ατόμων με Αναπηρία (European Disability Forum), μέλος με δικαίωμα ψήφου στις Επιτροπές Παρακολούθησης των Επιχειρησιακών Προγραμμάτων του ΕΣΠΑ 2007 - 2013 και διαπίστευση ως φορέας παροχής προγραμμάτων «Δια Βίου Μάθησης»* - επιθυμεί με την παρούσα επιστολή της, να σας κοινοποιήσει την Ανοιχτή Επιστολή - παρέμβαση των Ευρωπαϊκό Φόρουμ Ατόμων με Αναπηρία (EDF), η Ευρωπαϊκή Πλατφόρμα Ηλικιωμένων (AGE) και το Ευρωπαϊκό Συμβούλιο Καταναλωτών (ANEC)για την Ευρωπαϊκή Πράξη Προσβασιμότητας.

Η συγκεκριμένη έκθεση αποδυναμώνει την πρόταση της Ευρωπαϊκής Επιτροπής, όπως σας είχαμε επισημάνει και στην επιστολή του EDF την προηγούμενη εβδομάδα <https://is.gd/1vSX4a> , και πιστεύουμε ότι απειλεί να οδηγήσει σε μια ελάχιστα φιλόδοξη θέση από πλευράς Ευρωπαϊκού Κοινοβουλίου, η οποία δεν θα εκπροσωπεί τα συμφέροντα των καταναλωτών της ΕΕ, ούτε και θα προωθεί αποτελεσματικά τα δικαιώματα των 80 εκατομμυρίων ατόμων με αναπηρία και των 190 εκατομμυρίων πολιτών ηλικίας 50 ετών και άνω. Για το λόγο αυτό, σήμερα στέλνουμε μια κοινή επιστολή προς όλα τα μέλη του Ευρωπαϊκού Κοινοβουλίου ώστε να επιστήσουμε την προσοχή σας σε πολλά βασικά στοιχεία της έκθεσης, η οποία απειλεί να επηρεάσει δυσμενώς το πεδίο εφαρμογής, τις απαιτήσεις προσβασιμότητας, τις συνδέσεις με άλλες Οδηγίες της ΕΕ, την ορολογία και τους μηχανισμούς που θα μπορούσαν να χρησιμοποιήσουν τα άτομα με αναπηρία ώστε να εκφράσουν παράπονα και προβλήματα.

**Η επιστολή**

[**http://www.edf-feph.org/newsroom/news/open-letter-members-european-parliament-concerning-european-accessibility-act**](http://www.edf-feph.org/newsroom/news/open-letter-members-european-parliament-concerning-european-accessibility-act)

Σας ευχαριστούμε εκ των προτέρων για το ενδιαφέρον σας.

**Με εκτίμηση**

**Ο Πρόεδρος**

**Ι. Βαρδακαστάνης**

**Ο Γεν. Γραμματέας**

**Χρ. Νάστας**